ΓΡΑΠΤΗ ΕΡΩΤΗΣΗ E-1450/99

υποβολή: Herbert Bsch (PSE) προς την Επιτροπή

(1 Σεπτεμβρίου 1999)

Θέμα: Το γενεαλογικό βιβλίο για τα άλογα Haflinger

Ο Σύλλογος Εκτροφέων αλόγων Haflinger Τιρόλου προσπαθεί εδώ και χρόνια να αποκτήσει από την ΕΕ το γενεαλογικό βιβλίο για τη ράτσα αλόγων Haflinger. Αποφασιστικής σημασίας για το σκοπό αυτό είναι το πρώτο γενεαλογικό βιβλίο, το οποίο εκδόθηκε στο Zams (Βόρειο Τιρόλο) το 1921.

1. Γιατί δεν έχει εκδοθεί μέχρι τώρα κανένα γενεαλογικό βιβλίο για τη ράτσα Haflinger;

2. Ποιοί κανόνες ισχύουν γενικά για τη σύνταξη ενός γενεαλογικού βιβλίου για άλογα;

Απάντηση του κ. Byrne εξ ονόματος της Επιτροπής

(4 Νοεμβρίου 1999)

Με την οδηγία 90/427/ΕΟΚ του Συμβουλίου της 26ης Ιουνίου 1990(1) καθορίστηκαν οι όροι ζωοτεχνικού και γενεαλογικού χαρακτήρα που διέπουν το ενδοκοινοτικό εμπόριο ιπποειδών.

Με την απόφαση 92/353/ΕΟΚ της Επιτροπής της 11ης Ιουνίου 1992(2) καθορίστηκαν τα κριτήρια που εφαρμόζονται κατά την έγκριση ή αναγνώριση των οργανώσεων και ενώσεων που τηρούν ή συντάσσουν γενεαλογικά βιβλία για τα καταχωρημένα ιπποειδή. Οι ελάχιστες απαιτήσεις για τα εν λόγω γενεαλογικά βιβλία καθορίζονται επακριβώς στο παράρτημα της απόφασης αυτής, συμπεριλαμβανομένων των εκτενώνποχρεώσεων μιας οργάνωσης ή ένωσης που συντάσσει ή τηρεί το γενεαλογικό βιβλίο καταγωγής της φυλής.

Με την απόφαση 92/354/ΕΟΚ(3) της Επιτροπής της 11ης Ιουνίου 1992 καθορίστηκαν ορισμένοι κανόνες που αποσκοπούν στην εξασφάλιση του συντονισμού μεταξύ οργανώσεων ή ενώσεων που τηρούν ή συντάσσουν γενεαλογικά βιβλία για τα καταχωρημένα ιπποειδή. Στην απόφαση αυτή ορίζονται ειδικότερα οι διαδικασίες επίλυσης των διαφορών. Προβλέπεται ακόμη ότι η Επιτροπή μπορεί να παρέμβει με δική της πρωτοβουλία ή κατόπιν αίτησης μίας των αρμόδιων αρχών, αν παρουσιαστούν διαφορές σχετικά με την εφαρμογή του κοινοτικού δικαίου.

Όσον αφορά την εκτροφή αλόγων, τα κράτη μέλη που συνήλθαν στα πλαίσια του Συμβουλίου παραχώρησαν στην Επιτροπή περιορισμένη μόνο δικαιοδοσία. Αρμόδιες για την αναγνώριση των οργανώσεων και ενώσεων εκτροφής είναι οι οικείεςπηρεσίες των κρατών μελών. Αυτές πληροφορούν την Επιτροπή σχετικά με τις οργανώσεις και ενώσεις που έχουν εγκρίνει και η Επιτροπή θέτει τις πληροφορίες αυτές στη διάθεση όλων των κρατών μελών.

Σύμφωνα με την ανακοίνωση της ιταλικής ένωσης εκτροφέων στην Επιτροπή της 4ης Οκτωβρίου 1995, οι τρεις σημαντικότερες περιοχές εκτροφής των αλόγων Haflinger, η Αυστρία, η Ιταλία και η Γερμανία, συμφώνησαν στις 26 Ιουλίου 1993 στο Mnchen-Riem να αναγνωρίσουν την «Associazione Nazionale Allevatori Cavalli di Razza Avelignese» ως ένωση που τηρεί το γενεαλογικό βιβλίο καταγωγής.

Στις 16 Νοεμβρίου 1995, η Αυστρία ενημέρωσε την Επιτροπή ότι η «Razza Avelignese» αποτελούσε το γενεαλογικό βιβλίο καταγωγής και η Ιταλία τη χώρα καταγωγής των αλόγων Haflinger για το σύλλογο εκτροφέων αλόγων Haflinger Τιρόλου.

Ωστόσο, στο ενημερωμένο μητρώο των αναγνωρισμένων οργανώσεων στην Αυστρία, την 1 Νοεμβρίου 1999, περιλαμβάνεται ο «Σύλλογος εκτροφέων αλόγων Haflinger Τιρόλου» ως ένωση που τηρεί το γενεαλογικό βιβλίο καταγωγής της φυλής Haflinger. Η Επιτροπή θα ζητήσει περαιτέρω πληροφορίες από τις αυστριακές αρχές σχετικά με τη νέα διαδικασία χορήγησης έγκρισης.

Άλλα κράτη μέλη αναγνωρίζουν είτε την Ιταλία είτε, ακριβέστερα, την «Associazione Nazionale Allevatori Cavalli di Razza Avelignese» ως την ένωση που τηρεί το γενεαλογικό βιβλίο καταγωγής.

Ορισμένα κράτη μέλη αναφέρουν τόσο την Αυστρία όσο και την Ιταλία ως χώρες καταγωγής. Αυτό οφείλεται βεβαίως στο ότι ο τρέχον πληθυσμός εκτροφής προέρχεται κυρίως από αυτές τις περιοχές εκτροφής.

Αμφότερες οι ενδιαφερόμενες οργανώσεις επικοινώνησαν με την Επιτροπή επανειλημμένα και ανεξάρτητα η μία από την άλλη για να αναφέρουν τα προβλήματά τους, ωστόσο οι αρμόδιες αρχές τόσο της Ιταλίας όσο και της Αυστρίας δεν ζήτησαν επίσημα βοήθεια για την επίλυση της διαφοράς σύμφωνα με το άρθρο 2 (4) της απόφασης 92/354/ΕΟΚ.

Η Επιτροπή θεωρεί ότι το ζήτημα του γενεαλογικού βιβλίου για την καταγωγή της φυλής μπορεί να λυθεί στο πλαίσιο μιας επίσημης διαδικασίας έγκρισης από τις αρμόδιες αρχές των κρατών μελών σύμφωνα με τους κανόνες.

(1) ΕΕ L 224 της 18.8.1990.

(2) ΕΕ L 192 της 11.7.1992.

(3) ΕΕ L 192 της 11.7.1992.